A TANÁCS 1946/2005/EK RENDELETE
(2005. november 14.)
az Európai Unió stabilizációs és társulási folyamatában részt vevő vagy ahhoz kapcsolódó országokra és területekre kivételes kereskedelmi intézkedések bevezetéséről szóló 2007/2000/EK tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére,
tekintettel a Bizottság javaslatára,
mivel:
(1)
A 2007/2000/EK rendelet (1)2005. december 31-én lejár.
(2)
Még nem került sor valamennyi nyugat-balkáni országgal stabilizációs és társulási megállapodás megkötésére, helyénvaló a 2007/2000/EK rendelet hatályát kiterjeszteni.
(3)
A közösségi piac további megnyitása várhatóan elősegíti majd a régió politikai és gazdasági stabilizálódását, míg a Közösségre nézve negatív következményekkel nem jár. Következésképpen a kedvezményeket egy további, 2006. január 1-jétől 2010. december 31-ig tartó időszakra is alkalmazni kell.
(4)
A Jugoszláv Szövetségi Köztársaság 2003. február 4-én alkotmányos alapokmányt fogadott el, amely az ország nevét „Szerbia és Montenegró”-ra változtatta, valamint megállapította az államszövetség és a két államalkotó köztársaság közötti hatáskörmegosztást.
(5)
A 2007/2000/EK rendeletben meghatározott kereskedelmi intézkedéseknek figyelembe kell venniük, hogy mind a Montenegrói Köztársaság, mind a Szerb Köztársaság, mind pedig az Egyesült Nemzetek Biztonsági Tanácsának 1999. évi 1244. határozata értelmében vett Koszovó külön vámterületet képez.
(6)
A Közösség a Szerb Köztársasággal megállapodást (2) kötött a textiltermékek kereskedelméről,
ELFOGADTA EZT A RENDELETET:
1. cikk
A 2007/2000/EK rendelet a következőképpen módosul:
1.
Az 1. cikk (1) és (2) bekezdésében a „valamint Szerbia és Montenegróból - ideértve Koszovót is -” kifejezés helyébe a „valamint Montenegró, Szerbia vagy Koszovó vámterületéről” kifejezés lép.
2.
A 3. cikk (1) és (3) bekezdésében az „a Jugoszláv Szövetségi Köztársaságból” kifejezés helyébe a „Montenegró, Szerbia vagy Koszovó vámterületéről” kifejezés lép.
3.
A 4. cikk a következőképpen módosul:
a)
a (2) bekezdés d) pontjában a „Jugoszláv Szövetségi Köztársaságból - beleértve Koszovót -” kifejezés helyébe a „Montenegró, Szerbia vagy Koszovó vámterületéről” kifejezés lép;
b)
a (4) bekezdés bevezető mondatában és c) pontjában a „Szerbia és Montenegróból - beleértve Koszovót” kifejezés helyébe a „Montenegró, Szerbia vagy Koszovó vámterületéről” kifejezés lép.
4.
A 17. cikkben a „2005. december 31.” helyébe „2010. december 31.” lép.
5.
Az I. mellékletben, a „Kedvezményezettek” oszlopban minden, a „Jugoszláv Szövetségi Köztársaság (ideértve Koszovót is)” kifejezésre való utalás helyébe a „Montenegró, Szerbia vagy Koszovó vámterülete” kifejezés lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2006. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. november 14-én.